text: Grillbar i Aabenraa tæt på oversvømmelse - men ellers slap byen nådigt
  02 januar 2019 kl. 18.02
  Aabenraa er sluppet nådigt ved dagens oversvømmelser, hvor kun dele af havneområdet blev oversvømmet. På et tidspunkt skulle man dog have gummistøvlerne på, hvis man havde lyst til en pølse fra Havne Grillen. 
  I dag var der kun få oversvømmelser omkring Aabenraa Havn på trods af at vandet steg til 1,66 meter over det normale.
  Beredskabet var også i gang fra morgenstunden med at pumpe vand væk fra Mølleåen, og der blev tidligt i morges fyldt i sandsække hos Brd. Ewers, som ville sikre vandet ikke trængte ind på fabrikken på havnen, og lagt ud.
  - Vi fylder kæmpe sandsække, og stiller på brøndene, så vi så vidt muligt forhindrer vandet i at komme ind på fabrikken - som ville være forfærdeligt for produktionen her, fortæller fabrikschef Hans Hakanowitz.
  Og det lykkedes at bremse vandmasserne - både for virksomheden Ewers - men i det hele taget. Aabenraa slap nådigt for oversvømmelser, selvom det på et tidspunkt så ud til, at Havne Grillen ville blive fanget af vandmasserne, men også her stoppede vandstigningerne inden vandet nåede ind i grillbaren.
  
  Vejafspærring: Ikke på grund af vand men nysgerrige
  Dog så det på et tidspunkt ud til, at Havne Grillen ville blive fanget af vandet, men også her stoppede vandstigningerne inden vandet nåede ind i grillbaren.
  Vandet blev standset, men det var svære at stoppe 'stormflodsturister', som på et tidspunkt betød, at politiet måtte spærre Kystvejen i Aabenraa for trafik på strækningen fra Tøndervej til H. P. Hanssensgade, fordi der i løbet af eftermiddagen kom alt for mange nysgerrige, som forsinkede beredskabet i at arbejde.
  